સામાન્ય રીતે સૂર્યપ્રકાશમાં એટલે કે ડે લાઇટમાં ફરતાં હોઇએ છીએ એટલે તે સમયે ડ્રાય શેમ્પુ ન કરવું. કારણ એ છે કે, ડ્રાય શેમ્પૂથી તમારા સ્કાલ્પ પરના છીદ્ર ખુલે છે. અને એ દરમિયાન જો સનલાઇટમાં જઇએ તો વાતાવરણના પ્રદૂષણથી પ્રભાવિત થઇએ. જે ખુલ્લા છીદ્રો છે તેમાં કેમિકલ અને પ્રદૂષિત તત્વો જતાં રહે અને વાળના મૂળ ઢીલા થઇ જાય. એટલે હેર ફોલની સમસ્યા પણ થઇ શકે. જો તમારા હેર એકદમ શુષ્ક અને ઘાસ જેવા કે ઝાડુ જેવા લાગે છે અને તેને સિલ્કી એન્ડ શાઇની બનાવવા માટે કશું કરવું છે તો શું કરવું. કદાચ સવાલ અઘરો લાગે પણ જવાબ અઘરો નથી. 2 ચમચી લીંબૂનો રસ લઇ તેમાં આઠ ચમચી એપલ સીડર વિનેગર અને આઠ ચમચી RO અથવા ડિસ્ટીલ્ડ વોટર એડ કરવું. જો તમારુ સ્કાલ્પ સેન્સિટીવ છે તો વધુ આઠ ચમચી સાદુ પાણી એડ કરી લેવું. તેને એક સ્પ્રે બોટલમાં ભરીને રાખી લો. હવે જ્યારે પણ હેર વોશ કરવાના હોય તેના પહેલાં તમારા વાળ અને સ્કાલ્પમાં સ્પ્રે કરીને 10 મિનિટ આ મિશ્રણ રહેવા દેવું. અને 10 મિનટ બાદ હેર વોશ કરવા. આ મિશ્રણ તમે એક મહિના સુધી ફ્રિજમાં રાખી શકો છો. એટલે થોડું વધારે બનાવીને સ્ટોર કરો તો વારેવારે તમારે આ મિશ્રણ બનાવવું નહીં પડે.